作者：林正大
词牌/韵律：沁园春

paragraphs: 大人先生，高怀逸兴，酒肉寓名。
纵幕天席地，居无庐室，以八荒为域，日月为扃。
贵介时豪，搢绅处士，未解先生酒适情。
徒劳尔，谩是非锋起，有耳谁听。
先生。
挈榼提罂。
更箕踞衔杯枕麴生。
但无思无虑，陶陶自得，任兀然而醉，恍然而醒。
静听无闻，熟视无睹，以醉为乡乐性真。
谁知我，彼二豪犹是，蜾蠃螟蛉。